Apatosaurus
Apatosaurus var store, planteædende dinosaurer fra gruppen sauropoder. Apatosaurus levede Nordamerika i slutningen af Juratiden for omkring 151 millioner år siden, og man har fundet rester af dem i flere af staterne i midtvesten af USA, især i Utah, Arizona og New Mexico. Apatosaurus var middelstore sauropoder, der typisk blev 21-23 meter fra hoved til halespids og som anslås at have vejet 16-22 tons. Halen var meget lang og tynd og endte i en piskelignede spids.
Apatosaurus er en af de ældste kendte dinosaurer, der blev videnskabeligt beskrevet. Det var af den Amerikanske palæontolog Othniel Marsh (1831-1899) i 1877. I 1879 beskrev Marsh yderligere en sauropod fra samme område, som han navngav Brontosaurus. I 1903 mente et nyt studie imidlertid at Brontosaurus og Apatosaurus var det samme dyr, og derfor blev navnet Brontosaurus droppet, da Apatosaurus var det ældste navn. I 2015 viste et nyt studie imidlertid at der virkelig var forskel på Apatosaurus og de skeletter der tidligere var blevet kaldt Brontosaurus. Derfor blev brugen af navnet Brontosaurus genoptaget og begge navne benyttes nu igen for to forskellige slægter af sauropoder.